Die Nuusspan het drie items ontvang wat in hierdie bulletin moet wees! 


SUID-AFRIKAANSE RADIOLIGA NUUS VIR SONDAG 18 FEBRUARIE 
2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 Sentraal Afrika Tyd onderskeidelik uit op HF sowel 
as op verskeie BHF- en UHF-herhalers. Die bulletin word deur ZSGJPL via 
Echolink herlei. `n Potgooi is ook beskikbaar op die Liga se web tuiste. 


'n Oudio opname sowel as 'n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


Ons begin die bulletin vanoggend met nuus van twee stil sleutels. 


Dit is met leedwese dat die Port Elizabeth Amateurradiovereniging (PEARS) 
moet aankondig dat die sleutel van Trevor Scarr, ZS2AE, op 85-jarige ouderdom, 
na 'n kort stryd teen longkanker stil geword het. 'Trevor was vir baie dekades 
'n radio amateur en hy was instrumenteel in die stigting van die vroeëre klub- 
herhalers, wat later deel van die Oos-Kaapse Herhalernetwerk geword het. 'Ter 
erkenning van hierdie en sy ander bydraes tot die stokperdjie, was hy `n ont- 
vanger van die gesogte Jack 'Twine-toekenning. Trevor was 'n man van vele tal- 
ente. Met sy aftrede het hy na `n aftree-kompleks verhuis, waar hy die voltydse 
orrelis by die weeklikse kerkdienste geword het. Sy heengaan het `n leemte 
gelaat in baie lewens en plekke. 


Ons betuig ons innige meegevoel aan Chris, ZS2AAW, Vanessa, ZS2VS, familie 
en vriende. 


Dit is met leedwese dat ons aankondig dat Scamp Porter, eks-ZS6GSMP, skielik 
op 19 Januarie in Kaapstad oorlede is. Scamp was vir baie jare `n lid van die 
Sandton Amateurradioklub. Met sy vorige roepsein, ZR6SR, was hy aktief op 
BHF, en was `n ywerige en belangrike lid van die Sandton Klub se span wat `n 
veldstasie op Breedt se Nek in die Magaliesberg opgerig het om aan die jaarlikse 
BHF/UHF kompetisie deel te neem. 


Min mense in amateur radio was bewus dat Scamp `n baie suksesvolle vorige lewe 
in motorwedrenne gehad het. Hy en John Conchie het saam die 1ste plek behaal 
in die eerste 9-uur uithouwedren vir Sedanmotors op Kyalami in 1961. Hy het 
sedan motorwedrenne vir Renault ontwikkel en het ook aan die Total Ekonomie 
Wedren deelgeneem. Hy het later na Toyota oorgeskakel en het uiteindelik in 
1972 uitgetree uit sy wedrenloopbaan. Scamp het sy eie werkswinkel gehad, 
maar het 'n paar jaar gelede afgetree. Hy het na Kaapstad getrek waar hy saam 
met sy seun Colin, nou ZSIRS gewerk het. Hy was altyd `n absolute heer met 
'n goeie sin vir humor en `n allesomvattende glimlag. 


Ons betuig ons innige meegevoel aan Colin en Elmien. 
POUSE 
In die nuus vandag; 


SARL PRESIDENT OM BOUVET EILAND DXPEDISIE SPAN IN DIE 
KAAPSTAD TE ONTMOET 


'N NUWE HAMMIES KLUB GESTIG 

en 

MIKROGOLF OPDATEER 2018 

Bly ingeskakel vir meer inligting oor hierdie en ander interessante nuusitems. 


SARL PRESIDENT OM BOUVET EILAND DXPEDISIE SPAN IN DIE 
KAAPSTAD TE ONTMOET 


SARL President, Nico van Rensburg ZS6@L, sal vandag met die span van die 
Bouvet Eiland DXpedisie in Kaapstad ontmoet tydens `n funksie gereël deur die 
plaaslike radio amateurs. Die DXpedisie moes gekanselleer word weens ongun- 
stige weerstoestande wat dit onmoontlik maak om met `n helikopter te vlieg om 
op die eiland te land. Hul skip het `n enjin faling gehad en dit is besluit om met 
net een enjin na Kaapstad te vaar omdat dit die naaste veilige bestemming was. 


LAASTE KANS OM TE BESPREEK VIR SDR WERKSWINKEL IN DUR- 
BAN 


Die sluitingsdatum vir besprekings is op 23 Februarie 2018. Vir besonderhede, 
besoek www.amsatsa.org.za. Dit is `n gesamentlike AMSATSA, SARL en High- 
way Amateurradioklub geleentheid. 


'N NUWE HAMMIES KLUB GESTIG 


Daar is `n nuwe Hammies klub in Sentraal Suid-Afrika. Baie geluk aan die 
ZSAZU Hammies Klub wat gestig is deur die Welkom Radioklub, ZS4WRGC. 
Jacgues Louw, ZS4WW, is die sameroeper van ZS4ZU. SARL Nuus wens 
Jacdues en die Welkom-span al die beste toe. 


SARL DIGITALE KOMPETISIE VOLGENDE SONDAG 


Die doel van die SARL Digitale kompetisie op Sondag 25 Februarie is om soveel 
moontlik kontakte tussen radio amateurs in Suider-Afrika te vestig deur die 
FTS/RTD-modusse te gebruik. Die kompetisie is oop vir alle radio amateurs in 
Suider-Afrika en duur vanaf 14:00 UTC tot 17:00 UTC met aktiwiteit tussen 3 
580 tot 3 600 kHz, 7 040 tot 7 060 kHz en 14 070 tot 14 099 kHz. 


'n Stasie kan twee keer op elke band gekontak word, een keer op RTD en een 
keer op FT8. Die uitruiling is `n RS@-verslag en die eerste 4 syfers van jou 
ruitvierkant, bv. KG30. Kontakte met stasies in Gebiede 1 tot 7 is 3 punte werd. 
Kontakte met stasies in die res van die wêreld is 1 punt werd. Gebiede 1 tot 6 
is 7S1 tot 756, Gebied 7 is Swaziland, Lesotho, Malawi, Zambië, Mosambiek, 


Angola, St Helena, eiland, Tristan da Cunha eiland , SANAFE basis, Reunion 
eiland, Mauritius, Madagaskar, Mayotte en die Comoros. 


Logstate in die ADIF-, Cabrillo- of MS Excel-formaat met `n opsommings- 
blad en gemerk “my roepsein Digitale Kompetisie,” moet per @-pos aan con- 
test@sarl.org.za gestuur word teen Maandag 5 Maart 2018. 


Jy luister na `n nuusbulletin van die Suid-Afrikaanse Radioliga. 


EKSPERIMENTELE TUISBOU-TOERUSTING VEREIS NIE TIPE GOED- 
KEURING NIE 


Eksperimentele Tuisbou-toerusting wat deur die radio amateurs ontwikkel en 
gebou is vir hul eie gebruik in terme van die voorwaardes van hul lisensie, sal 
nie tipe goedkeuring vereis nie, het OKASA ooreengekom op die kwartaallikse 
SARL/OKASA skakelvergadering wat Donderdag, verlede week gehou is. Die 
vrystelling van die tipe goedkeuringsproses is deurlopend en sal eers gefinaliseer 
word in die OKASA 2018/2019 finansiële jaar wat op 1 April begin. 


Die goedkeuring en publikasie van die band plan is weer bespreek. Die SARL het 
sy ontevredenheid uitgespreek en gevra dat die amateur radio frekwensietabel 
ontsluit word van die algehele band plan aangesien dit onnodig vertraag word 
weens voortdurende verskille tussen die Departement van Telekommunikasie en 
Posdiens en OKASA oor ander meer kwessies in die Nasionale Frekwensieplan. 
OKASA het gereageer deur te bevestig dat hulle alles moontlik doen om die 
saak te bespoedig en aangedui dat hulle en DTPS binnekort sal ontmoet om die 
plan te finaliseer. Die finale goedkeuring lê by die DTPS Minister Dr Cwele. 


Die voorstel dat CRASA, die liggaam van die SAOG-reguleerders, die CEPT- 
gaste lisensie-reëling aanvaar, sal tydens die CRASA-algemene vergadering, 
geskeduleer vir vroeg in April 2018, bespreek word. OKASA het gesê hulle 
sal die voorstel ondersteun. Radio-amateurs in die SAOG-lande kan help deur 
met hul reguleerders te praat en die voordele van die GEP'T-ooreenkoms te 
verduidelik. Vir enige dokumente, stuur `n e-pos aan admin@sarl.org.za. 


IN DIE 1920s IS AMATEURS SLEGS AS RADIO EKSPERIMENTEERDERS 
GELISENSIEER 


In die 1920s was amateurs deur die PMG gelisensieer slegs vir radio eksperi 
mente, selfs in Suid-Afrika. Dit was gedurende hierdie tyd wat amateur radio 
sy grootste bydrae tot die radio wetenskap gemaak het met die ontdekking van 
DX-werking op kortgolwe. In 1927 het die ITU (toe die Internasionale Ra- 
diotelegraaf Unie) tydens sy konferensie in Washington spesiale bande toegeken 
aan die vyf erkende dienste; Uitsaai, Maritieme Mobiele, Vaste, Mobiele en Am- 
ateur. Die radio amateurs is beloon met ses bande vir hul baanbrekerswerk op 
kortgolwe. 


Met die verloop van tyd het 'n nuwe generasie radio amateur die gesig van am- 
ateur radio verander na dié van `n stokperdjie waar innovasie en eksperimenter- 
ing nie meer so belangrik was nie. In die moderne tyd het kortgolf uitsaaiers 


en ander kommersiële dienste begin om die kortgolfbande te verlaat vir groener 
weivelde op satelliete in die mikrogolf spektrum waar seine meer betroubaar en 
konstant is. Amateur radio moet nou `n opvang spel speel as hulle die 21ste eeu 
wil oorleef, met inagneming dat die moderne generasie baie rekenaargeletterd 
is en SDR hulle sal aantrek en hulle benodig net `n tipe amateur radio wat 
aantrekliker is vir hulle. Amateur radio moet die nodige veranderinge maak om 
aan toekomstige eise te voldoen en weer deel te word van die nuwe radio wêreld. 
Gelukkig is daar `n aantal toegewyde amateurs in die VSA en Duitsland wat 
briljante werk op die amateur mikrogolf bande doen. 


OP MY GOLFLENGTE 


Luister elke Woensdagaand tussen 22:30 en 23:00 na die program “Op my 
golflengte” wat op Pretoria FM aangebied word tydens Martin Jansen se 
laataand program. Die eerste program word reeds op 7 Maart 2018 uitgesaai. 
Die program beoog om die wêreld van die Radio Amateur en die Amateur Radio 
Diens aan die luisteraars bekend te stel. Die program inhoud is daarop gemik 
om interessante nuusgebeure, onderhoude met radio amateurs, amateur radio 
onderwerpe en nog baie meer met die luisteraars te deel. Skakel in op 104.2 
FM, DSTV kanaal 887 of luister saam op die internet by www.pretoriafm.co.za 


WESRAND AMATEURRADIOKLUB SNUFFELMARK 


Die Wesrand Amateurradioklub hou sy volgende snuffelmark om 12:00 op Sa- 
terdag 24 Februarie 2018 by die klubhuis in Krotonstraat, Weltevredenpark, 
Roodepoort. Almal is baie welkom. Vir meer inligting skakel, Phillip, ZS6PVT, 
Op 083 267 3835. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Sonvlek AR2699 is besig om te verval met bykans geen kans vir ernstige 
sonfakkels nie. Diegene wat hul eie frekwensievoorspellings wil doen, kan 'n 
verwagte effektiewe sonvlektelling van een vir die week gebruik. Amateurs kan 
goeie openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Kom ons loer nou na gebeure vir die volgende paar weke: 


18 Februarie die ARRL DX Gelykgolf Kompetisie 22 Februarie die sluitings- 
datum vir die Maart Radio ZS 24 Februarie die Wesrand Amateurradioklub 
Snuffelmark 25 Februarie die SARL Digitale Kompetisie 3 Maart die SDR 
Werkswinkel in Durban en die Kaapstad Amateurradiosentrum se Reuse Snuifel- 
mark 3 en 4 Maart die ARRL DX ESB Kompetisie 4 Maart die SARL Hamnet 
40 m Kompetisie 10 en 11 Maart die SARL BHF/UHF Analoog Kompetisie 
en die 82ste RSGB Statebond Kompetisie 


Om die bulletin mee af te sluit, 'n opsomming van ons hoof berig: 


SARL President, Nico van Rensburg ZS6@L, sal vandag met die span van die 
Bouvet Eiland DXpedisie in Kaapstad ontmoet tydens `n funksie gereël deur die 


plaaslike radio amateurs. Die DXpedisie moes gekanselleer word weens ongun- 
stige weerstoestande wat dit onmoontlik maak om met `n helikopter te vlieg om 
op die eiland te land. Hul skip het `n enjin faling gehad en dit is besluit om met 
net een enjin na Kaapstad te vaar omdat dit die naaste veilige bestemming was. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, geredigeer deur Dennis Green, ZS4BS, en 
geleës deur ie ee De DE ee 


Die Afrikaanse Nuusspan groet nou en wens jou 'n mooi week toe. Totsiens. 
D J 


/EX 


